Tragiese nuus vir Sex and the City se ‘Mr. Big’
JY LEES NOU Tragiese nuus vir Sex and the City se ‘Mr. Big’
Maandag was ’n hartseer dag vir Chris Noth, die akteur wat harte verower het as Mr. Big in die TV-reeks Sex and the City.
Chris se ma, Jeanne Parr (92), is oorlede. Sy was ’n formidabele vrou wat as ’n baanbreker-joernalis vir die Kanadese uitsaaidiens CBS bestempel is. Jeanne was een van die nuusgroep se vroue-korrespondente.
CBS correspondent Jeanne Parr, mother of actor Chris Noth, dies at 92 https://t.co/qv4MbTCRik pic.twitter.com/A9X2fxyn4X — New York Daily News (@NYDailyNews) May 24, 2016
Haar toetrede tot die joernalistiek was die gevolg van ’n flater wat sy tydens ’n plaaslike nuusuitsending gemaak het. Jeanne was besig om die weer aan te bied toe sy tred verloor met waar Arkansas is. Natuurlik het dit op die ikoniese What’s My Line? beland en dit was hierdie episode wat haar na bewering ’n geleentheid by Channel 2 in New York besorg het. Waar so ’n blaps menige loopbaan sou sink, het dit haar loopbaan ’n geweldige hupstoot gegee. In 1978 het sy selfs haar eie kletsprogram gehad: The Jeanne Parr Show. Sy’t ook ’n boek die lig laat sien. Die boek, getiteld The Superwives, het die verhaal van superster-atlete en hul lewensmaats vertel.
Jeanne Parr dies aged 92, Chris Noth's mother and #CBS correspondent | Daily Mail Online #mmj https://t.co/BF3JqIpfge — Michael Sprouse (@sprouseart) May 24, 2016
Jeanne het drie seuns: Charles (’n prokureur), Michael (’n psigoterapeut) en Chris wat vroue in Sex In The City as Mr. Big, in The Good Wife as Peter Florrick en as Mike Logan in Law & Order laat swymel.